Апелационо веће Хашког трибунала ослободило је 16. новембра хрватске генерале Анту Готовину и Младена Маркача кривице за злочине почињене над српским становништвом из Книнске крајине у лето 1995. године. Готовина и Маркач су претходно првостепено били осуђени на 24 и 18 година затвора због ратних злочина током и после акције Олуја. Овом пресудом, Хашки трибунал је окончао суђења за догађаје током „Олује“ а да ниједна особа није осуђена за ратне злочине почињене у тој акцији. Покрет Двери позвао је све српске родољубе на свенародни протест против Хашког трибунала и Европске уније, који су најавили за суботу, 17. новембра у 15 часова испред седишта Европске уније у Београду (Владимира Поповића 40а, блок 19 код Сава центра на Новом Београду)! Српска радикална странка је такође најавила протестни скуп због ослобађајућих пресуда у суботу, 17. новембра у 12 часова испред зграде Председништва Србије